తిక్కవరపు సుకుమార్ రెడ్డి

తిక్కవరపు సుకుమార్ రెడ్డి, సొంతవూరు నెల్లూరు, తల్లి రక్త, దేహ సమర్పకురాలు వెంకటశేషమ్మ, తండ్రి నేత్ర సమర్పకులు రామచందరారెడ్డి.
సుకుమార్ బాల్యం కొంతకాలం బీహార్ జిల్లాకేంద్రం గిరిడీలో, నెల్లూరు సమీపంలోని సింగంపేటలో అమ్మమ్మ ఇంట, జగదేవిపేటలో నాయనమ్మ, తాతయ్యాల ఇంట సాగింది. ఇక్కడే బళ్లలో ప్రాథమిక విద్య, బాల్యం నుంచి చదువుమీదకన్న ఇతర విషయాలమీద శ్రద్ధ, ఆసక్తి.
1961-62 విద్యాసంవత్సరంలో నెల్లూరు వీ.ఆర్. హైస్కూల్ విద్యార్థిగా కీర్తిశేషులు శ్రీపురం వెంకటనరసింహారావు నిర్వహించిన బహిరంగ రక్తసహాయ ప్రదర్శనను చూచి స్ఫూర్తిని పొండినట్లు, ఆ దృశ్యం తనను ప్రేరేపించినట్లు చెప్పుకొన్నాడు.
1974 లో వి. ఆర్. కళాశాలలో చదువుతూ ఎన్. ఎస్. ఎస్ లో చేరి, ఆ స్వచ్ఛంద సంస్థ నాయకుడుగా క్రియాశీలంగా పనిచేస్తున్న సమయంలో మనదేశంలో మొదటిసారి 1975 అక్టోబర్లో రక్తసహాయ వారోత్సవాలు జరిగాయి. వీఆర్. కాలేజీలో చొరవ తీసుకొని సుకుమార్, కొందరు విద్యార్థి యువతీయువకులు నెల్లూరు ప్రభత్వ జిల్లాహాస్పిటల్ కు  రక్తం ఇవ్వడానికి వెళ్లారు, అక్కడ డాక్టర్ లు ఈ విద్యార్థులకు రక్తపరీక్ష జరిపి, వారి వారి రక్తం గ్రూప్ వివరాలు చెప్పి, అవసరం అయినపుడు కబురు చేస్తామని పంపించారు. ఇదే సుకుమార్ రక్తవితరణ ఉద్యమంలో మొదటి మెట్టు. సహాద్యాయి వేములపాటి శ్రీనివాసమూర్తి కూడా స్వచ్చందంగా పేరు రిజిస్టరు చేయించుకున్నాడు.
1976 జనవరి 28 న నెల్లూరు అమెరికన్ బాప్టిస్ట్ మిషన్ హాస్పిటల్ నుంచి పిలుపు వచ్చింది, సుకుమార్ రక్తం గ్రూప్ సరిపోకపోతే, తన సహవిద్యార్థి ఐ.రామగోపాలరెడ్డి చేత రక్తం ఇప్పించాడు.
1976 ఫిబ్రవరి 3 వ తారీకు సుకుమార్ 25 వ ఏట, తొలిసారి రక్తం ఇచ్చాడు. మానవుల మధ్య అన్ని సంబంధాలకన్న ఈ రక్తసంబంధం ఉదాత్తమయినదని సుకుమార్ కు స్ఫురించింది. తను చదివే కాలేజీ ప్రధానోపాధ్యాయులు ఆర్. సుబ్బారెడ్డి, తన తల్లితందద్రులు రక్తం ఇచ్చినందుకు హృదయ పూర్వకంగా అభినందించి,   ప్రోత్సహించారు.
1976 డిసెంబర్ 4 న నెల్లూరులో న్యాయవాది శ్రీపురం నరసింహారావు ఏర్పాటు చేసిన రక్త సహాయ ప్రదర్శన దేశంలో మొదటిది కావచ్చు, ఈ ప్రదర్శన జరిగిన 15 ఏళ్ళకు సుకుమార్ నెల్లూరులో అటువంటి మరొక ప్రదర్శన ఏర్పాటు చేశాడు. నెల్లూరు పురమందిరంలో వేదిక మీద పయస్విని, ప్రత్తి నరసింహం అనే ఇద్దరు విద్యార్థులు  రక్తం  ఇచ్చారు. నెల్లూరు ఏ. బి. ఎం మిషన్ హాస్పిటల్ ఉద్యోగులు ఈ కార్యక్రమం  నిర్వహించారు. డాక్టర్ "ఎతెల్ తారే" తమ సిబ్బంది రక్తం తీస్తూంటే ఆమె ప్రత్యక్ష వ్యాఖ్యానం చేశారు. ఆ ప్రదర్శనలో దానశీలురు ఆర్. ఎల్ రెడ్డి, ఎస్. వి. యూనివర్సిటీ ఎన్.ఎస్.ఎస్ సమన్వయకర్త ఆచార్య ఆ సభలో ఉపన్యసించారు.
విద్యార్థిగా ఆ రెండేళ్లలో సుకుమార్ 24 మంది విద్యార్థినీ విద్యార్థులను ప్రోత్సహించి  రక్తవితరణ కార్యక్రమం సాగించారు.
1978 లో నెల్లూరులో రక్తసహాయం కొనసాగిస్తుండిన పెళ్లకూరు గోపీకృష్ణతో సుకుమార్ కు పరిచయం ఏర్పడింది, ఆయన రాసిన రక్తదానం పుస్తకం చదివాడు, ఆయన తీవ్ర అనారోగ్యంతో నెల్లూరు టి. బి. హాస్పిటల్లో వయిద్యం చేయించుకొంటున్నట్లు, ఆయన ఆర్థిక పరిస్థితి ఏమీ బాగులేనట్లు విని సుకుమార్ కొంత మొత్తం విరాళాలు సేకరించి, సభ జరిపి, ఆయనను సన్మానిచ్చి, ఆ మొత్తాన్ని రేబాల లక్ష్మీనరసరెడ్డి చేతులమీదుగా గోపీకృష్ణకు అందించాడు. ఆ తర్వాత గోపీకృష్ణ సంపూర్ణ ఆరోగ్యవంతులు అయి, మరి మూడు పర్యాయాలు రక్తం ఇచ్చి జీవితంలో 50 పర్యాయాలు రక్తం ఇచ్చిన వ్యక్తిగా ప్రసిద్ధులు అయ్యారు.
నెల్లూరుకు సమీపంలోని అల్లూరు భూస్వామి కాటంరెడ్డి ఆదినారాయణరెడ్డి కుడా రక్తం ఇస్తూ వుంటారు. ఆయన సుకుమార్ గురించి విని సుకుమార్ ను కలుసుకొని ప్రోత్సహించాడు. ఆయన సి. ఎమ్.సిలో తన 21 వ ఏటనే తొలిమారు రక్తం ఇచ్చినట్లు, రాయ వెల్లూరు,మద్రాసు, గుంటూరు, విశాఖపట్నం వంటి రక్తనిధి కేంద్రాలున్న ఊర్లకు పోయినపుడల్లా మొత్తం 22 పర్యాయాలు ఇచ్చినట్లు తెలిపారు. అయితే తను రక్తం ఇచ్చిన సంగతి గోప్యంగా ఉంచారు. ఆయేడే ఒకరికి రక్తం అవసంరం అయితే  సుకుమార్ కోరగానే ఆదినారాయణరెడ్డి రక్తం ఇచ్చారు. ఆయన మొత్తం 23 సార్లు రక్తం ఇచ్చారు. సుకుమార్ జమీన్  రయితు పత్రికలో ఆదినారియణరెడ్డి రక్తవితరణ గురించి  రాశాడు.
1998 లో మిత్రులతో కలిసి “సింహాపురి స్వచ్ఛంద రక్తదాతల బృందం” ఏర్పాటుచేశాడు. పాడెర్ల సుబ్బారెడ్డి ప్రోత్సాహం ఇందుకు తొడుపడింది. వయిద్య రంగానికి చెందని వ్యక్తులు నెలకొల్పిన తొలి రక్త సహాయక బృందం ఇది. దీనికి కార్యదర్శిగా సుకుమార్, పాడెర్ల సుబ్బారెడ్డి సలహాలు, ప్రోత్సాహం, కరపత్రాలు, పత్రికలలో వ్యాసాలు రాయడం, సభలు, రక్త సహాయ వస్తు ప్రదర్శనలు చాలా కార్యక్రమాలు, ప్రజలకు వారిరక్తం ఏ గ్రూప్ కు చెందినదో పరీక్షించి చెప్పడం కొనసాగించారు. సుకుమార్ "రక్తదాన చరిత్ర ఈనాటి మన కర్తవ్యం" వ్యాసం ఆకాశవాణిలో ప్రసారం అయింది.
1988 ఫిబ్రవరి 17న కోవూరులో రక్త సహాయ సేకరణ శిబిరం జరిపారు. ఇలా క్రమంగా నెల్లూరు సింహపురి రక్తసహాయక సంస్థ స్వతంత్రంగా నెలకొన్నది.

పేపరులో ఫలానా బ్లడ్ గ్రూపు కావాలి అని ప్రకటన చదివితే నెల్లూరులో శ్రీ తిక్కవరపు సుకుమార్ గుర్తొస్తారు, స్వచ్ఛంద రక్తదాతల సంఘాన్ని స్థాపించి ఎంతోమంది చేత రక్తం ఇప్పించిన వ్యక్తి, రక్తదానం, నేత్రదానం చేయించిన కార్యకర్త.  సుకుమార్  శ్రీమతి కూడా ఎన్నో సార్లు రక్తదానం చేసారు.

మూలాలు: నెల్లూరు వారపత్రిక జమీన్ రయితు 2021 డిసంబరు 21 పత్రికలో రహీం సుకుమార్ మీద రాసిన వ్యాసం, ఇంకా అనేక పత్రికల్లో రక్తదాత సుకుమార్ మీద వచ్చిన వ్యాసాలు.